《呈立斋先生》
宋代·车若水

童牙苦呫毕，嚼瓜灯烬烂。
衡缩高于丘，才作文字看。
精微隔几尘，健笔抵流湍。
开眼天地燎，始识用书难。
千葩惭一实，本根耐岁寒。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。